stanford-oval/wikipedia huggingface dataset:
Maya (M.I.A:n albumi)
Kappaleet

The Message – 0.57
Stepping Up – 4.01
XXXO – 2.54
Teqkilla – 6.20
Lovalot – 2.50
Story to Be Told – 3.32
It Takes a Muscle – 3.00
It Iz What It Iz – 3.29
Born Free – 4.07
Meds and Feds – 3.09
Tell Me Why – 4.11
Kappaleet > Bonuskappaleet

Internet Connection – 2.49
Illygirl – 2.14
Believer – 3.11
Caps Lock – 3.58
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maya (M.I.A. album)
Käännös suomeksi
Merenneito Riia

Merenneito Riiana esiintyvä Anni Perttula on Suomen ensimmäinen ammattimerenneito.
Merenneito Riia on viihdetaiteilija Anni Perttulan (s. 10. elokuuta 1990 Lappeenranta) [lähde? ] esittämä merenneito-satuhahmo. Perttula on esiintynyt Merenneito Riiana aktiivisesti vuodesta 2014 lähtien. Hahmo on esiintynyt tapahtumissa kuten Helsingin venemessuilla ja vieraillut useissa kylpylöissä sekä uimahalleissa.
Aiheesta muualla

Heidi Hänninen: Merenneito Riia syntyi sitkeydestä ja jääräpäisyydestä - Hyvä olo (Sisältää videopätkän "Kuinka ui merenneito Riia?") Yhteishyvä.  21.12.2015. Viitattu 26.8.2016.
Meseléroi

| Meseléroi Μεσελέροι |
| --- | --- |
 Meseléroin kylä.
 Meseléroi
 Koordinaatit: 35°5′1″N, 25°42′43″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ierápetra
Hallinto:  
 – Asutustyyppi:  kylä
 – Kallikrates-koodi:  7202011001
Korkeus:  360 m
Väkiluku (2011):  135
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Meseléroi (kreik. Μεσελέροι; myös Meseléri) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Meseléroi muodostaa oman kyläyhdyskuntansa (Τοπική Κοινότητα Μεσελέρων, Topikí Koinótita Meseléron). Kylän väkiluku on 135 (vuonna 2011).
Meseléroin kylä sijaitsee Kreetan itäosissa noin 10 kilometriä pohjoiseen Ierápetran kaupungista ja saaren etelärannikosta. Se on rakennettu noin 360 metrin korkeuteen merenpinnasta laskettuna. Meseléroin paikalla sijaitsi antiikin aikana Oleroksen kaupunki, ja myös kylän nimi palautuu antiikin aikaisen kaupungin nimeen.
Meseléroin tärkein kirkko on omistettu Johannes Kastajalle (Ágios Ioánnis Pródromos). Kylän lähiseudun nähtävyyksiin kuuluu myös Panagía (Neitsyt Maria) Vryoménin luostari (Moni Panagías Vryoménis) noin neljä kilometriä kylästä itään. Sen kirkko on 1400-luvulta ja muut rakennukset 1500-luvulta.
McKeeva Bush

McKeeva Bush
William McKeeva Bush on caymansaarelainen poliitikko ja nykyinen Caymansaarten pääministeri. Bush valittiin pääministeriksi vuonna 2009. Hän huolehtii samalla myös valtiovarainministerin ja turismiministerin tehtävistä.
McKenna

McKenna on muun muassa seuraavien henkilöiden sukunimi:
Chris McKenna (s. 1969), yhdysvaltalainen elokuvakäsikirjoittaja ja -tuottaja
Gavin McKenna (s. 2007), kanadalainen jääkiekkoilija
Kevin McKenna (s. 1980), kanadalainen jalkapalloilija
Michael Joseph McKenna (s. 1951), australialainen katolinen piispa
Mike McKenna (s. 1983), yhdysvaltalainen jääkiekkoilija
Paul McKenna (s. 1963), brittiläinen lavahypnotisoija
Rebecca McKenna (s. 2001), pohjoisirlantilainen jalkapalloilija
Regis McKenna, yhdysvaltalainen liikemies
Scott McKenna (s. 1996), skotlantilainen jalkapalloilija
Terence McKenna (1946–2000), yhdysvaltalainen kirjailija, filosofi ja etnologi
Virginia McKenna (s. 1931), brittiläinen näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Marton Taiga

| Martti Erik Hjalmar Löfberg> Henkilötiedot |
| --- | --- |
Syntynyt: 5. maaliskuuta 1907 Helsinki
Kuollut: 24. helmikuuta 1969 (61 vuotta) Järvenpää
Kansalaisuus:  suomalainen
Ammatti:  kirjailija
Kirjailija
Salanimi: Marton Taiga, M. Levä, L. Martin, Margot Lagarto
Äidinkieli: suomi
Tuotannon kieli: suomi
Tyylilajit:  salapoliisiromaani, seikkailuromaani
Esikoisteos:  Mustan lipun ritarit (1937)
Aiheesta muualla
Löydä lisää kirjailijoitaKirjallisuuden teemasivulta
Marton Taiga, oikealta nimeltään Martti Erik Hjalmar Löfberg, (5. maaliskuuta 1907 Helsinki – 24. helmikuuta 1969 Järvenpää) oli suomalainen kirjailija. Hänet tunnetaan yhtenä tuotteliaimmista suomalaisista viihdekirjailijoista ja Outsiderin ohella Suomen kuuluisimpia dekkari- ja seikkailukirjailijoita. Taigan tunnetuin hahmo on komisario William J. Kairala. Taiga käytti myös salanimiä M. Levä, L. Martin ja Margot Lagarto.
Taiga teki ensimmäiset tarinansa Lukemista Kaikille -lehteen. Yhteensä hän kirjoitti noin 1 500 kertomusta lehdille Lukemista Kaikille, Jännityslukemisto, Seikkailukertomuksia ja Yllätyslukemisto 1928–1941. Taigan ensimmäinen kirja, 1920-luvun Afganistanista kertova romaani Mustan lipun ritarit ilmestyi 1937. Sen päähenkilö on kapteeni Korte, jonka komppania joutuu jatkuviin kähinöihin ”Pohjoisen” valtion tukemien kapinallisten kanssa. Yhteensä Taiga teki noin 60 kirjaa ja oli 1930- ja 1940-luvun suosituimpia suomalaisia viihdekirjailijoita.
Julkisuutta Taiga vältteli. Talvi- ja jatkosotaan hän osallistui vääpelinä.
Tuotanto > Porkkana-sarja

Porkkana – sanomalehtipoika Kid Barrow (Ilmarinen 1943, 2. painos Tammi 1975)
Musta arvoitus (Ilmarinen 1943, 2. painos Tammi 1975)
Viha ja rakkaus (Ilmarinen 1944, 2. painos Tammi 1976)
Porkkana ja Lila Lee (Ilmarinen 1944)
Tuotanto > Porkkanan poika -sarja

Porkkanan poika : Kid Barrow nuoremman ensimmäiset seikkailut (Ilmarinen 1945)
Porkkanan poika merellä : Kid Barrow Nuoremman uudet seikkailut eli tarina vihreästä apinasta (Ilmarinen 1946)
Porkkanan poika ja vakoilija : Kid Barrow Nuoremman uusia seikkailuja (Ilmarinen 1946)
Porkkanan poika ja käärmejumala : kertomus Porkkanan pojan ja hänen ystävänsä Jim Hornin vaiheista Haitin neekeritasavallassa (Ilmarinen 1947)
Porkkanan poika ja iso-anoppi (Ilmarinen 1948)
Porkkanan poika ja kuningas Johnny (Ilmarinen 1948)
Tuotanto > Komisario William J. Kairala -novellikokoelmat

Komisario William J. Kairala, mestarisalapoliisi (Ilmarinen 1938, nimellä M. Levä)
He ovat vain pyöveleitä : tarinoita mestaripoliisi William J. Kairalasta (Lehtiyhtymä 1945, nimellä M. Levä)
Komisario Kairalan tutkimuksia : 34 rikoskertomusta ; valinnut ja toim. Kalevi Haiko (WSOY 1987)
Komisario Kairalan tutkimuksia. Osa 2, 21 rikoskertomusta ; valinnut ja toim. Kalevi Haiko (WSOY 1991)
McHale

McHale on muun muassa seuraavien yhdysvaltalaisten henkilöiden sukunimi:
Christina McHale (s. 1992), tennispelaaja
Joel McHale (s. 1971), koomikko, näyttelijä, käsikirjoittaja, televisiotuottaja ja -juontaja
Kevin McHale (s. 1957), koripalloilija ja koripallovalmentaja
Kevin McHale (s. 1988), näyttelijä, laulaja ja tanssija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mathias Porseland

| Mathias Porseland> Henkilötiedot |
| --- | --- |
Syntynyt: 12. kesäkuuta 1986 (ikä 38) Göteborg, Ruotsi
Kansalaisuus:   Ruotsi
Jääkiekkoilija
Lempinimi:  Porse
Pelipaikka:  puolustaja
Maila:  oikea
Pituus:  188 cm
Paino:  88 kg
Pelaajaura
Pääsarjaura:  2005–
Aik. seurat:  Frölunda (Elitserien) Bofors (Allsv.) Rögle (SHL) HPK (SML) Lev Praha (KHL) Vladivostok (KHL)  Vitjaz (KHL) Brynäs IF (SHL) HC Litvínov (ČEL) HC Pardubice (ČEL) Hanhals IF (Hockeyettan) GKS Katowice (Puola) HC Innsbruck (ICEHL)
Carl Mathias Porseland (s. 12. kesäkuuta 1986 Göteborg) on ruotsalainen jääkiekkopuolustaja. Hän laukoo oikealta.
Ura

Porseland on Hisingen HK:n kasvatti. Hän pelasi ensimmäiset miesten pelinsä kaudella 2005–2006 Elitserien-joukkue Frölundassa. Hänelle kertyi kauden aikana viisi ottelua ilman tehopisteitä. Porseland edusti Frölundan miesten joukkuetta myös kahden ottelun verran Euroopan seurajoukkueiden mestaruusturnauksessa. Juniorina Porseland on voittanut Frölundassa J20 SuperElitin mestaruuden 2005 ja hopeaa 2006 sekä J18 Allsvenskanin mestaruuden 2003 ja 2004.
Kaudeksi 2006–2007 Porseland siirtyi HockeyAllsvenskanin Bofors IK:n riveihin. Hän teki tammikuussa 2007 yhden vuoden jatkosopimuksen joukkueen kanssa. Porseland teki kaudella 2007–2008 tehot 4+21=25 ja oli joukkueensa tehokkain puolustaja. Hän sijoittui liigan puolustajien pistepörssissä kymmenenneksi IF Sundsvallin Stefan Anderssonin ja IF Björklövenin Kristofer Berglundin kanssa.
Huhtikuussa 2008 Porseland teki kaksivuotisen sopimuksen Elitserienin nousijajoukkue Rögle BK:n kanssa. Kausi 2008–2009 oli Porselandin tulokaskausi Elitserienissä. Hän teki 53 ottelussa tehot 4+11=15. Rögle BK joutui taistelemaan sarjapaikkansa säilyttämisestä sekä keväällä 2009 että 2010, jolloin joukkue putosi HockeyAllsvenskaniin. Porseland teki 1+1-vuotisen sopimuksen HPK:n kanssa toukokuussa 2010. Helmikuussa 2011 hän jatkoi sitä samanmittaisella sopimuksella.
Porseland teki HPK:ssa kahden kauden aikana 54 pistettä. Sieltä hän siirtyi vuoden sopimuksella KHL:n Lev Prahaan. Pelattuaan KHL:ssä kolmen kauden aikana 136 ottelua kolmessa eri seurassa, Porseland päätti siirtyä kaudeksi 2015–2016 takaisin Ruotsiin. Toukokuussa 2015 SHL-seura Brynäs IF ilmoitti tehneensä vuoden sopimuksen Porselandin kanssa.
Muuta

Porselandin isä on entinen jääkiekkoilija Peter Gustavsson, jolla on kahden NHL-ottelun kokemus Colorado Rockiesista kaudelta 1981–1982.
Melissa Doi

Melissa Cándida Doi (1. syyskuuta 1969 New York, New York, Yhdysvallat – 11. syyskuuta 2001 New York, New York, Yhdysvallat) oli yhdysvaltalainen finanssialalla työskennellyt nainen.
Doi menehtyi syyskuun 11. päivän terroriteoissa. Doi tunnetaan hänen hätäpuhelustaan, jonka hän soitti etelätornin 83. kerroksesta. Hänen puhelunsa sai kansainvälistä huomiota[lähde? ]. Nauhoitusta käytettiin Zacarias Moussaouin oikeudenkäynnissä.
Kuolema

Doi työskenteli vuonna 2001 yhdysvaltalaisessa IQ Financial Systems -finanssiyhtiössä, jonka toimitilat sijaitsivat World Trade Centerin etelätornin 83. kerroksessa.
Doi oli World Trade Centerin terrori-iskujen tapahtuessa työpaikallaan. Kun United Airlinesin lento 175 osui etelätorniin, Doi jäi loukkuun viiden muun ihmisen kanssa. Hän soitti hätänumeroon kello 9.17, noin kymmenen minuuttia sen jälkeen, kun lentokone osui torniin. Doi kertoi puhelussa, että tornissa oli todella kuuma, ja että hän ei pystynyt hengittämään. Hän sanoi myöhemmin hätäkeskuspäivystäjälle "Voitko pysyä linjalla kanssani? Tuntuu kuin kuolisin." Doi myös sanoi monta kertaa "Tulen kuolemaan". Doi kuuli jossain kohtaa ääniä, ja koitti huutaa apua.
Puhelun lopuilla Doi pyysi, että hänen äitinsä, Evelyn, lisättäisiin puheluun. Hätäkeskuspäivystäjä ei pystynyt tekemään tätä, joten Doi antoi hänelle äitinsä puhelinnumeron. Doi käski kertoa äidilleen, että hän "Rakastaa häntä ja hän on maailman paras äiti." Puhelusta on julkaistu vain 4 minuuttia, koko puhelu kesti yli 24 minuuttia. Kun etelätorni romahti, Melissa menehtyi. Hänen jäännöksensä löytyivät vasta vuonna 2004.
Yksityiselämä

Melissa oli äitinsä ainoa lapsi. Hän opiskeli Northwestern-yliopistossa.
Käännös suomeksi
Masino Group

| Masino Group |
| --- | --- |
Yritysmuoto:  osakeyhtiö
Perustettu:  1958
Toimitusjohtaja:  Mikko Pietarinen
Kotipaikka:  Kärkikuja 3, Vantaa
Liikevaihto:  n. 80 milj.€
Henkilöstö:  180
Kotisivu:  www.masino.fi
Infobox OKNimi-testi OK: 
Masino Group on suomalainen teknistä kauppaa harjoittava, suomalaista teollisuutta ja tuotantoa palveleva perheyritys, jonka toiminta alkoi vuonna 1958.  Masino Groupin pääasialliset asiakasryhmät ovat teollisuus ja rakentaminen. Masino Group myy teknisiä tuotteita, ja sillä on omaa tuotantoa ja loppukokoonpanoa. Lisäksi osa tuotteista valmistetaan sopimusvalmistajilla. 
Konsernin pääkonttori sijaitsee Vantaalla ja muut toimipisteet sijaitsevat Turussa, Ylöjärvellä, Tampereella ja Virossa. 
Masino Groupiin kuuluu emoyhtiö Masino Group Oy ja kahdeksan liiketoimintatytäryhtiötä, jotka palvelevat eri teollisuusaloja yksilöidyillä tuotesektoreillaan.
Henkilökunnan määrä on n. 180 ja liikevaihto n. 80 miljoonaa euroa.
Tuotealueet ja yritykset

Pumput, puhaltimet, höyryturbiinit ja teollisuushuolto – Masino Oy
Automaatio, hydrauliikka, voimansiirto – Masino-Konaflex Oy
Kierre- ja liitostekniikka, juotostekniikka ja metallit – Masino Fastening Oy
Hitsaustekniikka – Masino Welding Oy
Teollisuuden putkistotuotteet – Masino Industry Oy
LVIS- ja rakennusalan kiinnitys- ja asennustarvikkeet – Sejo Oy
Kalliorakentaminen ja betonikuidut - Suomen TPP Oy
C-tuotepalvelut – Eurofasteners Oy
Sejo Oy

Sejo Oy toimittaa LVIS-putkikannakkeita ja niihin liittyviä kiinnitys- ja asennustarvikkeita teollisuuden tarpeisiin, talonrakennukseen ja saneerauskohteisiin. Sejon noutomyymälät sijaitsevat Vantaalla, Turussa ja Tampereella.
Sejotek Oy perustettiin Helsingissä vuonna 1980 ja se on kuulunut Masino Group –konserniin vuodesta 1993 lähtien.
Sejotek Oy:n nimi muutettiin vuonna 2013 Sejo Oy:ksi.
Historia

Oiva Pietarinen perusti 13.6.1958 Masino-nimisen avoimen yhtiön. Masinosta tuli osakeyhtiö vuonna 1976.
Vantaan Tuupakassa sijaitseva nykyinen pääkonttori valmistui vuonna 2002. 
Oiva Pietarisen poika, Jarmo Pietarinen nimitettiin toimitusjohtajaksi vuonna 1988. Tällöin myös omistus siirtyi Oivalta seuraavalle sukupolvelle. 
 Jarmo Pietarisen poika Mikko Pietarinen nimitettiin toimitusjohtajaksi 1.1.2023.
Aiheesta muualla

Masino Groupin kotisivut
Mia Smiles

| Mia Smiles |
| --- | --- |

Henkilötiedot
Syntynyt: 21. syyskuuta 1977 (ikä 47)
Pornonäyttelijä
Aktiivisena:  1997–
Seksuaalinen suuntaus:  biseksuaali
Silmien väri:  ruskea
Hiusten väri:  musta
Pituus:  170 cm
Paino:  50 kg
Aiheesta muualla
IMDb
Mia Smiles (s. 21. syyskuuta 1977) on yhdysvaltalainen pornonäyttelijä. Hän on etnisesti korealainen.
Smiles otettiin lapsena adoptioon. Hän teki elokuvadebyyttinsä vuonna 1997. Erään tunnetuimmista esiintymisistään hän teki rap-artisti Snoop Doggin kohutussa musiikki- ja seksielokuvassa Snoop Dogg's Doggystyle (2000).
Smiles voitti vuonna 2007 AVN-palkinnon. Hän on toiminut myös Penthousen mallina.
Aiheesta muualla

Mia Smiles Internet Movie Databasessa. (englanniksi)
Merenneito Nerissa

Merenneito Nerissa on viihdetaiteilija Neea Paurin esittämä satuhahmo. Hän on Merenneito Riian ystävä. Pauri on esiintynyt Merenneito Nerissana aktiivisesti.
Aiheesta muualla

Merenneito Nerissa
Matt Generous

| Matt Generous |
| --- | --- |

Henkilötiedot
Syntynyt: 4. toukokuuta 1985 (ikä 39) Cheshire, CT, Yhdysvallat
Kansalaisuus:   Yhdysvallat
Jääkiekkoilija
Lempinimi:  Gene, Gene-Matti
Pelipaikka:  puolustaja
Maila:  oikea
Pituus:  191 cm
Paino:  88 kg
Pelinumero:  21
Pelaajaura
Pääsarjaura:  2011–
Aik. seurat:  Portland Pirates (AHL) Reading Royals (ECHL) Lake Erie Monsters (AHL) Lukko (SML) Sport (SML)   HIFK (SML) EC Salzburg (EBEL)   Ilves (SML)
NHL-varaus:  208. varaus, 2005 Buffalo Sabres
Matthew James Generous (s. 4. toukokuuta 1985 Cheshire, Connecticut, Yhdysvallat) on yhdysvaltalainen jääkiekkopuolustaja. Elite Prospects -sivuston Matias Strozykin mukaan hän on varmaa peruspeliä pelaava puolustaja, joka tekee kovasti töitä sekä liikkuu ja laukoo hyvin. Generousin uraa ovat kuitenkin varjostaneet loukkaantumiset. Isokokoinen ja fyysisestä pelistään tunnettu Generous on ajoittain myös tapellut. Hän laukoo oikealta.
Ura > Junioriura

Generous pelasi vuosina 2002–2005 EJHL-juniorisarjaa New England Jr. Coyotesin ja New England Jr. Falconsin joukkueissa. Tätä ennen Ligue de hockey junior majeur du Québec-joukkue Sherbrooke Castors oli varannut hänet 218. pelaajana vuonna 2002, mutta Generous ei kuitenkaan koskaan siirtynyt CHL:ään. Kolme EJHL-kauden jälkeen Buffalo Sabres varasi hänet seitsemännellä kierroksella 208. pelaajana NHL:n varaustilaisuudessa 2005. Tämän jälkeen Generous pelasi St. Lawrencen yliopistojoukkueessa vuodet 2005–2009. Viimeisen yliopistokautensa 2008–2009 päätteeksi Generous valittiin ECAC:n parhaaksi puolustavaksi puolustajaksi. Hänet valittiin sarjan akateemiseen tähdistökentälliseen vuosina 2007, 2008 ja 2009.
Ura > Pohjois-Amerikassa AHL- ja ECHL-liigoissa

Huhtikuussa 2009 Generous teki yksivuotisen tulokassopimuksen Buffalo Sabresin kanssa, josta hänet lähetettiin heti AHL-farmiin Portland Piratesiin, jossa hän pelasi loppukaudella 2008–2009 neljä runkosarja- ja neljä playoff-ottelua tehden yhden maalin. Generous teki jatkosopimuksen Piratesin kanssa syyskuussa 2009 käytyään ensiksi Sabresin harjoitusleirin.
Generous ei saanut kauden 2009–2010 jälkeen jatkosopimusta Sabresilta, joten hän teki try-out-sopimuksen toisen AHL-seuran, Providence Bruinsin kanssa. Lokakuussa 2009, jo ennen kauden alkua Generous vapautettiin seurasta ja hän teki yksivuotisen sopimuksen ECHL-seura Reading Royalsin kanssa. Joulukuussa Generous teki try-out-sopimuksen AHL-seura Lake Erie Monstersin kanssa.
Ura > Kuusi kautta SM-liigassa

Heinäkuussa 2011 Generous teki 1+1-vuotisen sopimuksen SM-liigajoukkue Rauman Lukon kanssa, jonne hän päätyi suomalaisen agenttinsa kautta. Generous teki Lukossa kaudella 2011–2012 57 runkosarjaottelussa tehot 3+10=13 ja keräsi 102 jäähyminuuttia, joilla hän sijoittui SM-liigan jäähypörssissä yhdeksänneksi. Joukkue käytti Generousin sopimuksessa olleen option helmikuussa 2012 tehdessään vuoden mittaisen jatkosopimuksen hänen kanssaan. Kausi Generousilla loppui kuitenkin jo ennen pudotuspelejä ylävartalovammaan, kun hän tappeli runkosarjan toiseksi viimeisessä ottelussa Bluesin Roope Talajan kanssa.
Kaudella 2012–2013 Generousin oli Jatkoaika.com -verkkolehden toimittaja Ilari Isotalon mukaan vaikea tuoda fyysisyyttä Lukon päävalmentaja Risto Dufvan pelityyliin, mutta hän hoiti kuitenkin oman tonttinsa. Generousin ammattilaisuran ensimmäinen playoff-maali syntyi hyvään paikkaan, sillä se ratkaisi Lukolle "Villi kortti"-kierroksen kolmannessa ottelussa 2–3-voiton ja puolivälieräpaikan jatkoajalla vieraissa Oulun Kärppiä vastaan. Generous palkittiin ottelun Ilta-Sanomien kolmen tähden tähtipelaajana. Toukokuussa 2013 hän teki vuoden mittaisen jatkosopimuksen Lukon kanssa. Kauden 2013–2014 päätteeksi Generous voitti SM-pronssia.
Generous siirtyi kaudeksi 2014–2015 vuoden mittaisella sopimuksella SM-liigan nousijajoukkue Vaasan Sportin riveihin. Hänet nimettiin joukkueen varakapteeniksi. Helmikuussa 2015 Generous siirtyi kevääseen 2016 asti ulottuneella sopimuksella Helsingin IFK:hon vaihdossa Toni Leinoseen ja Juha Tarkkaseen. Hän keräsi runkosarjan aikana yhteensä 126 jäähyminuuttia, joilla Generous sijoittui SM-liigan jäähypörssissä kolmanneksi, kuten myös kaudella 2015–2016 134 minuutillaan. Hän voitti kauden päätteeksi SM-hopeaa.
Lokakuussa 2016 Generous palasi loppukauden 2016–2017 kattavalla sopimuksella HIFK:hon oltuaan alkukauden ilman sopimusta. Kaudeksi 2017–2018 hän siirtyi vuoden mittaisella sopimuksella Itävallan Erste Bank Eishockey Ligan EC Salzburgiin. Kaudeksi 2018–2019 Generous palasi SM-liigaan ja siirtyi vuoden mittaisella sopimuksella Tampereen Ilveksen riveihin. Hänen sopimustaan ei jatkettu kauden jälkeen.
Tilastot

Generous Rauman Lukon paidassa kaudella 2012–2013.
Merkelin hallitus

Merkelin hallitus voi viitata seuraaviin hallituksiin, joissa Angela Merkel oli liittokansleri:
Merkelin I hallitus, 22. marraskuuta 2005 – 28. lokakuuta 2009
Merkelin II hallitus, 28. lokakuuta 2009 –  17. joulukuuta 2013
Merkelin III hallitus, 17. joulukuuta 2013 – 14. maaliskuuta 2018
Merkelin IV hallitus,  14. maaliskuuta 2018 – 8. joulukuuta 2021
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Merkelin hallitus”, voi hakea sivunnimihaulla, laajalla sivunnimihaulla tai tekstihaulla.
Meseleforsin rautatieasema

Meseleforsin rautatieasema (lyh. Mlf, ruots. Meselefors järnvägsstation) on rautatieliikennepaikka Meseleforsin kylässä Vilhelminan kunnassa Västerbottenin läänissä Ruotsissa. Liikennepaikka sijaitsee Inlandsbanan-radan pohjoisella rataosalla Östersund–Jällivaara.
Liikennepaikka on miehittämätön, ja siellä pysähtyvät ainoastaan kesäkaudella liikennöivät Östersund–Jällivaara-moottorijunat.
Meseleforsin asemarakennus rakennettiin Statens Järnvägarin arkkitehtikonttorin laatiman piirustuksen nro 3737 pohjalta, samoin kuin Lövbergan ja Flåsjönin asemarakennukset. Puinen asemarakennus on tyypiltään kaksikerroksinen asematupa (ruots. stationsstuga), jonka yhteydessä on yksikerroksinen tavaramakasiini. Rakennuksen alakerrassa sijaitsivat junanlähettäjän toimisto, odotushuone ja matkatavaratoimisto, viimeksi mainitusta oli suora yhteys tavaramakasiiniin. Yläkerrassa oli asemanhoitajan asunto, joka käsitti keittiön ja kaksi huonetta.
Ångermanjoen itärannalla sijaitseva ratapiha käsittää pää- ja sivuraiteen, joiden välissä on henkilöliikenteelle tarkoitettu välilaituri seisakeopastimineen. Lisäksi ratapihan pohjoispäässä on lyhyt pistoraide. Liikennepaikalle rakennettiin alun perin myös vesitorni höyryvetureiden vesitystä varten. Torni sijaitsi ratapihan eteläpäässä, ja vesi pumpattiin torniin Ångermanjoesta. Tätä varten joenrannalla oli pieni pumpputupa.
Merkelin III hallitus

Merkelin III hallitus oli liittokansleri Angela Merkelin johtama suuri koalitiohallitus, joka aloitti työskentelyn 17. joulukuuta 2013. Sen muodostivat Saksan kristillisdemokraattinen unioni (CDU) ja sen sisarpuolue Baijerin kristillissosiaalinen unioni (CSU) sekä Saksan sosiaalidemokraattinen puolue (SPD). Hallitusta edelsi Merkelin II hallitus.
Saksan liittopäivävaalien 2017 jälkeen hallitus hajotettiin ja muodostettiin Merkelin IV hallitus.
| Virka | Kuva | Viranhaltija | Vuodesta | Puolue |
| --- | --- | --- | --- | --- |
| Liittokansleri |  | Angela Merkel | 2005 | CDU |
| Talous- ja energiaministeri ja varakansleri |  | Sigmar Gabriel | 2013 | SPD |
| Ulkoasiainministeri |  | Frank-Walter Steinmeier | 2013 | SPD |
| Ympäristö-, luonnonsuojelu ja ydinturvallisuusministeri |  | Barbara Hendricks | 2013 | SPD |
| Puolustusministeri |  | Ursula von der Leyen | 2013 | CDU |
| Perheasian-, vanhus-, nais- ja nuorisoministeri |  | Manuela Schwesig | 2013 | SPD |
| Erikoisasianministeri ja liittokanslerin kansliapäällikkö |  | Peter Altmaier | 2013 | CDU |
| Sisäasianministeri |  | Thomas de Maizière | 2013 | CSU |
| Koulutus- ja tutkimusministeri |  | Johanna Wanka | 2013 | CDU |
| Terveysministeri |  | Hermann Gröhe | 2013 | CDU |
| Elintarvike-, maatalous- ja kuluttajansuojaministeri |  | Hans-Peter Friedrich | 2013 | CSU |
| Elintarvike-, maatalous- ja kuluttajansuojaministeri |  | Christian Schmidt | 2014 | CDU |

| Valtiovarainministeri |  | Wolfgang Schäuble | 2009 | CDU |
| Työ- ja sosiaaliministeri |  | Andrea Nahles | 2013 | SPD |
| Liikenne-, rakennus- ja yhdyskuntakehitysministeri |  | Alexander Dobrindt | 2013 | CSU |
| Taloudellisen yhteistyön ja kehityksen ministeri |  | Gerd Müller | 2013 | CSU |
| Oikeusministeri |  | Heiko Maas | 2013 | SPD |
Miniatyyripuisto

Miniatyyripuisto on puisto, jossa on pienoiskoossa rakennuksia, rakennelmia tai luonnonkohteita. Se voi kuvata esimerkiksi jotakin kylää tai kaupunkia.
Tunnettuja miniatyyripuistoja ovat muun muassa
Legoland, Billundissa Tanskassa
Swissminiatur, Melidessä Sveitsissä.
Swissminiatur-puisto Sveitsin Melidessä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Miniature park
Mika Rissanen

Mika Rissanen (s. 12. tammikuuta 1978) on suomalainen historiantutkija ja tietokirjailija. Hän kirjoittaa myös nuortenkirjallisuutta.
Vuonna 2005 Rissasen yhdessä Sami Kosken ja Juha Tahvanaisen kirjoittama Antiikin Urheilu voitti Tieto-Finlandia- palkinnon. Vuonna 2016 hänen yhdessä Juha Tahvanaisen kanssa kirjoittamansa tietokirja Kuohuvaa historiaa: tarinoita tuopin takaa  julkaistiin englanniksi ja saksaksi.
Rissanen kirjoittaa nuorten Arkeomysteeri-dekkareita yhdessä Juha Tahvanaisen kanssa kirjailijanimellä Nemo Rossi.
Rissasen akateemiset tutkimukset ovat keskittyneet antiikin historiaan ja Euroopan kulttuurihistoriaan.